armvectores/hy_wikipedia_2023 huggingface dataset:
Ջեյ Գուլդ

Ջեյսոն (Ջեյ) Գուլդ (անգլ.՝ Jason (Jay) Gould, մայիսի 27, 1836(1836-05-27), Roxbury, Դելավեր շրջան, Նյու Յորք, ԱՄՆ - դեկտեմբերի 2, 1892(1892-12-02), Նյու Յորք, Նյու Յորք, ԱՄՆ), ամերիկացի ֆինանսիստ։


== Կենսագրություն ==


=== Վաղ տարիներ ===
Ջեյսոն Գուլդը ծնվել է անգլո-շոտլանդական ծագում ունեցող ֆերմերի ընտանիքում, մանկուց տառապել է թոքախտով։ Անգիր անելու նկատմամբ ունեցած ատելության պատճառով լքել է դպրոցը, սակայն մանկուց հռետորական արվեստին է տիրապետել և ունեցել գրական ունակություններ, մասնավորապես, դեռևս դեռահաս տարիքում գրել է իր հայրենի շրջան Դելավերի մասին պատմություն։ Գոյություն ունի չապացուցված պատմություն, որ իր իրական ազգանունը Գոլդ (Gold) է, իսկ Ջեյ Գուլդ ազգանունը փոխել է երիտասարդ տարիքում, որպեսզի այն չթվա հրեական։
Թողնելով դպրոցը՝ Գուլդն աշխատել է հողաչափող, և կարողացել է 5000 դոլար ստանալ իր կողմից կազմած քարտեզների և պատմական գրառումների վաճառքի շնորհիվ։ Այդ գումարով 1856 թվականին նա և իր գործընկեր ոմն Փրաթը բացեցին չափազանց շահավետ կաշվի արտադրություն։ Գուլդը խաբեց Փրաթին՝ կազմակերպության շահերը իրենը դարձնել և ստեղծելով սեփական բանկը երբ Փրաթը հայտնաբերեց խաբեությունը, նախընտրեց խաղաղ համաձայությունը և դուրս եկավ կազմակերպւթյունից՝ ստանալով դրամական փոխհատուցում՝ առաջնային ներդրման չափից երկու անգամ ավելի քիչ։ Երբ Գուլդը դարձավ 20 տարեկան, նա դուրս եկավ նյույորքյան ապրանքների շուկա և օգտագործելով նոր գրոծընկերների գումարները՝ գործնականում գնեց կաշվի ողջ շուկան։ 1857 թվականին նրա ունեցվածքը հասում էր միլիոնի, սակայն նույն թվականին բորսայում անհանգստությունը վերացրեց իր ողջ ունեցվածքը. Գուլդի գործընկեր Չարլզ Լյուիպը ինքնասպան եղավ (ժամանակակից կենսագիրները վիճարկում են Գուլդի մեղքը նրա մահվան համար՝ կարծելով, որ այդ ամենի պատճառը Լյուիպի հոգեբանական խանգարումն էր)։


== Գրականություն ==
Чарльз Р. Гейсст. История Уолл-Стрит., М., Квартет-Пресс (библиотека Атон), М., 2001 ISBN 5-901822-01-3, c.69-11
Սևիկ (Այնթապի գավառ, Այնթապից հյուսիս)

Սևիկ, գյուղ Արևմտյան Հայաստանում, Էրզրումի վիլայեթի Այնթապի գավառակում։ Գտնվում էր Այնթապ քաղաքից 8-10 կմ հյուսիս, գյուղամիջյան ճանապարհի վրա։


== Բնակչություն ==
XX դարի սկզբին ուներ 29 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կրտսեր որդու փողոցը

«Կրտսեր որդու փողոցը» (ռուս.՝ «Улица младшего сына»), վիպակ, որը գրել են Լև Կասիլը և Մաքս Պոլյանովսկին 1949 թվականին Երկրորդ Համաշխարհային պատերազմի մասնակից Խորհրդային Միության կողմից, հերոս-պիոներ կոչմանն արժանացած Վոլոդյա Դուբինինի կյանքի և մահվան մասին։


== Սյուժե ==
Վոլոդյա Դուբինինն ապրում է Կերչ քաղաքում սովորական խորհրդային տղայի կյանքով։ Հիտլերյան զավթիչների կողմից Կերչի օկուպացիայի ժամանակ Վոլոդյան միանում է պարտիզանական ջոկատին։ Այլ պիոներների հետ միասին մեծահասակների հետ հավասար մարտնչելով այդ ջոկատի շարքերում՝ նա ցուցադրում է իսկական հերոսության և խիզախություն։
Գիրքը բաղկացած է երկու մասից։


== Մրցանակներ ==
1951 թվականին «Կրտսեր որդու փողոցը» վիպակի համար Լև Կասիլը և Մաքս Պոլյանովսկին արժանացել են Ստալինյան 3-րդ աստիճանի մրցանակի։


== Էկրանավորում ==
1962 թվականին վիպակի հիման վրա նկարահանվել է համանուն ֆիլմը։


== Հետաքրքիր փաստեր ==
«Պիոներների ափը» (ռուս․՝ «Берег пионеров») գլխում հիշատակվում են երեք արտեկյան ճամբարներ՝ «Վերին» («Верхний»(, «Ստորին» («Нижний») և «Ճամբար № 3» («Лагерь № 3»)։ Սակայն ներկայացված ժամանակաշրջանում «Ճամբար № 3»-ը Արտեկում դեռ գոյություն չուներ։ Այն Արտեկին է միացվել 1944 թվականին, իսկ ճամբարները համարներով անվանելը մտցվել է ավելի ուշ՝ 1948 թվականին։
Գրքում Արտեկի ճամբարի տնօրենն է «ամենահաս Բորիս Յակովլևիչը» (ռուս․՝ «вездесущий Борис Яковлевич»)։ Իրականում Բորիս Յակովլևիչ Օվչուկով-Սուվորով պատերազմից առաջ ճամբարում զբաղեցրել է քաղաքական աշխատանքի գծով տնօրենի տեղակալի պաշտոնը։ Նա բռնադատվել է, ապա մասնակցել պատերազմին, իսկ Արտեկի տնօրեն է նշանակվել արդեն պատերազմից հետո։


== Ծանոթագրություններ ==


== Արտաքին հղումներ ==
«Կրտսեր որդու փողոցը» Lib.ru կայքում
Վևի ամրոց

Վևի ամրոց (ֆրանսերեն՝ Château de Vêves),  ամրոց Բելգիայում։ Գտնվում է Նամյուր պրովինցիայում, Սել գյուղի մերձակայքում, բարձրադիր ժայռի վրա։ Դասակարգվել է որպես Վալոնիա երկրամասի կարևորագույն ժառանգություն։


== Պատմություն ==
Մի ավանդազրույցի համաձայն՝ այդ ժայռի վրա բերդ կամ ամրոց կառուցվել է սկսած դեռևս յոթերորդ դարից՝ Պիպին Հերստալացու ժամանակներից։
Միջնադարի ավելի ուշ ժամանակներում տեղանքն ընկել է Բոֆորտ ընտանիքի տիրապետության տակ, որի ներկայացուցիչների հանձնարարությամբ և հսկողությամբ մոտավորապես 1220-1230 թվականներին մեծածավալ շինարարական աշխատանքներ են իրականացվել, և կառուցվել է ամրոց։
Համարվում է, որ ներկայիս ամրոցը՝ անկանոն հնգանկյան տեսքով և վեց տարաչափ, կլոր աշտարակներով, կառուցվել է մոտավորապես 1410 թվականին (ի դեպ, ամրոցի անկանոն հնգանկյան ձևը տեղանքի թելադրանքով է ընտրված)։ Հետագայում իրականացվել են վերակառուցումներ, նորացումներ, որոնց արդյունքում փոփոխությունների են ենթարկվել մասնավորապես ներքնաբակի պատերը։ Դրանցից մեկը շարված է երկմակարդակ գալերեայի տեսքով, իսկ մյուսը՝ Լյուդովիկոս Տասնհինգերորդի ոճով, կարմիր աղյուսով։ Ամրոցի հյուսիսային ճակատը պսակված է ոչ մեծ գմբեթով, որի վրա ժամացույց է տեղադրված։
Ներկայումս ամրոցն ունի թանգարանի կարգավիճակ և բաց է հասարակության առջև։


== Գրականություն ==
Jacqueline Depierreux (Hrsg.): Schlösser an der Maas. Fremdenverkehrsverband der Provinz Lüttich u. a., Lüttich 2006.
Luc-Francis Genicot: Le grand livre des châteaux de Belgique. Band 1: Châteaux forts et châteaux fermes. Vokaer, Brüssel 1975.
Marie-Caroline d’Ursel: Fünfzig Schlösser verlebendigen die Geschichte Belgiens. Informationsdienst, 1972.


== Ծանոթագրություններ ==


== Արտաքին հղումներ ==
Chateau de Veves website Archived 2015-09-30 at the Wayback Machine.
Picture of the Chateau


== Աղբյուրներ ==
Countess Marie-Caroline d'Ursel, Cinquante châteaux evoquent l'histoire de Belgique (Brussels, 1972)
Աբդալանլու

Աբդալանլու, Աբդալանլի,  (ռուս.՝ Абданалу), գյուղ Ռուսական կայսրության Ելիզավետպոլի նահանգի Զանգեզուրի գավառում, այնուհետև Ադրբեջանի Զանգելանի շրջանում։
1886 թվականին ուներ 145 ադրբեջանցի բնակիչ, 1907 թ.-ին՝ 212, 1986 թ.-ին՝ մոտ 500 բնակիչ։


== Տնտեսություն ==
Բնակչությունը զբաղվում էր երկրագործությամբ, անասնաբուծությամբ, այգեգործությամբ ու բանջարաբուծությամբ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Դոնուսա

Դոնուսա (հուն․՝ Δονούσα), Հունաստանին պատկանող կղզի, որը գտնվում է երկրի հարավարևելյան մասում՝ Կիկլադյան կղզեախմբում։
Վարչականորեն մտնում է Հարավային Եգեյան կղզիներ պերիֆերիայի Նաքսոսի նոմոսի կամ տարածաշրջանային միավորի կազմի մեջ։ Համարվում է Հունաստանի Հանրապետության զբոսաշրջային կենտրոններից մեկը։
Կղզում նկատվում է Կիկլադյան քաղաքակրթության ազդեցությունը։


== Աշխարհագրություն ==
Դոնուսաը կղզի է Եգեյան ծովի հարավում՝ դրա մաս կազմող Կիկլադյան կղզեախմբի կազմի մեջ։ Կիկլադների կազմում Դոնուսաը փոքր չափի կղզի է։
Դոնուսա կղզին գտնվում է ծովի մակարդակից զրոյական մետր բարձրության վրա։ Այն գտնվում է Հունաստանի մայրաքաղաք Աթենքի գլխավոր նավահանգստից՝ Պիրեյոսից 170 կմ հեռավորության վրա։
Դոնուսա կղզու ամենաբարձր լեռնագագաթն ունի 385 մետր բարձրություն։ Ռելիեֆը հարթավայրային է։ Կլիմայի ձևավորման գործում կարևոր ազդեցություն ունեն միջերկրածովյան տաք ծովային հոսանքները։


== Բնակչություն ==
Ըստ 2011 թվականի համահունական մարդահամարի տվյալների՝ Դոնուսա կղզու բնակչությունը կազմում է 167 մարդ։ Բնակիչները կղզիաբնակ հույներն են, որոնք դավանում են քրիստոնեություն՝ հույն ուղղափառություն։
Բնակչության միջին խտությունը կազմում է 12 մարդ/կմ²։ Բնակչության հիմնական զբաղմունքը ձկնորսությունն ու սպասարկման ոլորտի աշխատանքներն են։


== Տե՛ս նաև ==
Կիկլադյան կղզիներ
Միլոս


== Ծանոթագրություններ ==
Իվաստե

Իվաստե (էստ․՝ Ivaste), գյուղ Էստոնիայի Տարտումաա նահանգի Կամբյա շրջանում։
2011 թվականի տվյալներով գյուղում բնակվում էր 51 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մալոսերբուլովկա

Մալոսերբուլովկա (ուկրաիներեն՝ Малосербулівка), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1751 թվականին։
2001 թվականի տվյալներով Մալոսերբուլովկա գյուղում բնակվում էր 93 մարդ։ Բնակավայրը զբաղեցնում է 0,764 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (258401-258500)

Աստերոիդների ցանկ (258301-258400)  • Աստերոիդների ցանկ  • Աստերոիդների ցանկ (258501-258600)
 Աստերոիդների ցանկ (258301-258400)  • Աստերոիդների ցանկ  • Աստերոիդների ցանկ (258501-258600)
Գրքի և հեղինակային իրավունքի միջազգային օր

Գրքի և հեղինակային իրավունքի միջազգային օր (ՄԱԿ-ի լեզուներով. անգլ.՝ World Book and Copyright Day, իսպ.՝ Día Mundial del Libro y del Derecho de Autor, չինարեն՝ 世界图书与版权日, ռուս.՝ Всемирный день книг и авторского права, ֆր.՝ Journée mondiale du livre et du droit d'auteur), 1995 թվականին Փարիզում ՅՈւՆԵՍԿՕ-ի գլխավոր խորհրդաժողովը ապրիլի 23-ը հռչակեց գրքի և հեղինակային իրավունքի համաշխարհային օր (բանաձև № 3.18)։
Որոշումն ընդունվել է կրթության, մշակութային ավանդույթների զարգազման համար, հաշվի առնելով, որ գիրքը գիտելիքի ամենաշատ օգտագործվող, ամենավստահելի տարածման միջոցն է։ Բանաձևում նշված է այդ օրը գրքի ցուցահանդեսների և տոնավաճառների կազմակերպման արդյունավետությունը։
Որոշումը կայացնելուց հաշվի է առնվել, որոշ երկրներ այդ օրը արդեն տոնում էին «Գրքի օր»։ Մասնավորապես Իսպանիայի թագավոր Ալֆոնս XIII-ը 1926 թվականին հրաման էր ստորագրել, ըստ որի, քանի որ ապրիլի 23-ը Միգել դե Սերվանտեսի մահվան օրն է, այն հայտարարել «Իսպանական գրքի օր»։ Այս տարի նույն օրը Բարսելոնում բացվեց գրքի խոշոր տոնավաճառ։ Նույն տեղում 1931 թվականից ավանդույթ դարձավ այդ օրը գիրք գնողներին վարդ նվիրել։ Նույն ավանդույթը 2002 թվականից գործում է նաև Մոսկվայում։


== Ապրիլի 23-ը գրականության մեջ ==


=== Ապրիլի 23-ին ծնվել են ===
Հալդոր Լաքսնես (1902)
Մորիս Դրյուոն (1918)
Մանուել Վալեխո  (1923)


=== Ապրիլի 23-ին մահացել են ===
Ուիլյամ Շեքսպիր (1616)
Գարսիլասո դե լա Վեգան (1616)
Միգել դե Սերվանտես (1616)
Ժոզեպ Պլա (1981)


== Հայաստանում ==
Գրքի և հեղինակային իրավունքի համաշխարհային օրը նշվում է աշխարհի ավելի քան 100 երկրում, այդ թվում՝ Հայաստանում։
Փետրվարի 19-ը՝ Հովհաննես Թումանյանի ծննդյան օրը, 2008 թվականից սկսած Հայաստանում նշվում է որպես Գիրք նվիրելու օր։


== Արտաքին հղումներ ==
Գրքի և հեղինակային իրավունքի միջազգային օրվա մասին Դ Համերշելդի գրադարանի կայքում
2007 թվականին ՅՈւՆԵՍԿՕ-ի գլխավոր քարտուղարի կոչը


== Ծանոթագրություններ ==
Վաճառական Կոսյակովի դաստակերտ

Վաճառական Կոսյակովի դաստակերտ (ռուս.՝ Усадьба купца Косякова), Ռուսաստանի Դաշնության Սվերդլովսկի մարզի Կամենսկ-Ուրալսկի քաղաքի պատմական մասում։
Սվերդլովսկի մարզի կառավարության 2001 թվականի դեկտեմբերի 28-ի թիվ 859-PP որոշմամբ ունի տարածաշրջանային նշանակության ճարտարապետության հուշարձանի կարգավիճակ։


== Պատմություն ==
Շինարարությունը վարել է կամենսկցի հացավաճառ Ի. Ս. Կոսյակովը։ Դաստակերտի կազմում փայտե բնակելի շենք էր, աղյուսե կրպակ և տնտեսական մի շարք շինություններ։ Հողամասի արևմտյան սահմանը ձևավորում էր վաճառական Վասիլևների խանութը, որը 19-րդ դարի վերջին վարձակալել էր վաճառական Մոլչանովը։
Ռուսական հեղափոխության ժամանակահատվածում Կոսյակովը լքել է բնակավայրը։ Դաստակերտն ազգայնացվել է, և այնտեղ աշխատել են տարբեր վարչական կազմակերպություններ։
Այսօրվա դրությամբ դաստակերտի շենքը զբաղեցնում են սպասարկման կենտրոնն ու ավտոարհեստանոցը։


== Ճարտարապետություն ==
Դաստակերտը գտնվում է Հին Կամենսկի պատմական թաղամասում, Լենինի (նախկին Բոլշայա Մոսկովսկայա) և Սվերդլովի փողոցների խաչմերուկում։ Թաղամասի կառուցվածքում դաստակերտը զբաղեցրել է անկյունային դիրք։ Բնակելի գերանաշեն մեկհարկանի շենքը կառուցված և ձգված է հյուսիս-հարավ առանցքով։ Հյուսիսային և արևելյան ճակատները դուրս են գալիս փողոց։ Ճակատները հավասարազոր են և միատեսակ լուծում ունեն։ Արևելյան ճակատն ունի լուսամուտային ութ առանցք։ Պատուհանները ճառագայթաձև են փայտե երեկալներով, զարդաքիվերը լրացված են փորագրազարդերով։ Քիվը ևս փայտե փորագրազարդերով է։ Հյուսիսային ճակատն ունի լուսամուտային հինգ առանցք։ Տան պատերը սվաղված են և ներկված։ Ցոկոլը երեսպատված է գրանիտե սալիկներով։ Բակի կողմից կցակառուցված է նախասենյակ։
Վերանորոգման աշխատանքները 20-րդ դարում շատ են ձևափոխել շենքի արտաքին տեսքը։
Կրպակը աղյուսե ոճով է, էկլեկտիկ երանգներով։ Գլխավոր ճակատը դուրս է գալիս Լենինի փողոց։ Դռնատեղերը երկրաչափական պատկերներով երեսկալներով է։ Շենքի անկյունները զարդարված են խորացումներով կրկնակի կիսասյուներ և եռանկյունաձև նախշեր ունեցող թիակներով։ Պրոֆիլային քիվը և ատտիկոսի գոտին ևս զարդարված են եռանկյունաձև նախշերով։ Ատտիկոսը բաժանված է երեք հատվածների, կենտրոնականն ավարտում է եռանկյունաձև ճակտոնը։


== Ծանոթագրություններ ==


== Գրականություն ==
Свод памятников истории и культуры Свердловской области / ред. В.Е.Звагельская. — Екатеринбург: Сократ, 2008. — Т. 2. — С. 648. — ISBN 978-5-88664-323-7
Памятники архитектуры Каменска-Уральского / С. И. Гаврилова, Л. В. Зенкова, А. В. Кузнецова, А. Ю. Лесунова — Екатеринбург: Банк культурной информации, 2008. — 92 с.
Կիրխենլամից

Կիրխենլամից (գերմ.՝ Kirchenlamitz), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Վունզիդել Ֆիխտելի շրջանի կազմում։ Բնակչությունը կազմում է 3525 մարդ (ըստ 2010 թվականի դեկտեմբերի 31-ի)։ Տարածքը կազմում է 48.51 կմ²։ Պաշտոնական կոդ՝ 09 4 79 129։


== Ծանոթագրություններ ==


== Արտաքին հղումներ ==
պաշտոնական կայք
Լեսա

Լեսա (վրաց.՝ ლესა), գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 30 մետր բարձրության վրա։ Շրջկենտրոն Լանչխութից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1152 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Բիձարոնե

Բիձարոնե (իտալերեն՝ Bizzarone), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 1494 մարդ, խտությունը՝ 747 մարդ/կմ²։ Զբաղեցնում է 2,74 կմ² տարածք։ Փոստային ինդեքս՝ 22020։ Հեռախոսային կոդ՝ 031։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական էջ(իտալ.)


== Ծանոթագրություններ ==
Ռազմական մարտկոց

Ռազմական մարտկոց, հրետանու հիմնական կրակային ն մարտավարական ստորաբաժանում։ Սկզբնապես «մարտկոց» նշանակել է առաջավոր գծում տարբեր քանակությամբ հրանոթների տակտիկական միավորում։ 19-րդ դարից դարձել է ռազմավարական և վարչական մշտական միավոր։ Ժամանակակից բանակներում մարտկոցը կազմված է 2-3 կրակային դասակներից և ունի 2-6 հրանոթ (ականանետ, ռեակտիվ հրետանու մարտական մեքենա կամ հակատանկային ղեկավարվող հրթիռ)։ Մարտում հիմնականում գործում է հրետանային դիվիզիոնի կազմում։ Մարտկոցները լինում են դաշտային, լեռնային, հակաօդային, առափնյա, հակատանկային։
Մարոնիա

Մարոնիա (հուն․՝ Μαρώνεια), գյուղական համայնք ժամանակակից Հունաստանում։ Գտնվում է Մակեդոնիայից արևելք, հունական Թրակիայի տարածքում, Կոմոտինի քաղաքից 34 կմ դեպի հարավ-արևելք, և մտնում է Ռոդոպի նոմոսի կազմի մեջ։ Ժամանակակից Մարոնիայի տարածքում գտնվում էր համանուն խոշոր հին հունական բնակավայր, որը հայտնի է մ.թ.ա. 5-րդ դարից։


== Պատմություն ==

Ժամանակակից Մարոնիայի տարածքում բնակավայրը հայտնի է մ.թ.ա. 5-րդ դարից, սակայն բնակավայրից ոչ հեռու հնագիտական պեղումները վկայում են այն մասին, որ այդ տեղանքը բնակեցված է եղել ավելի շուտ՝ մոտավորապես 3000 տարի առաջ։ Ըստ լեգենդի բնակավայրը հիմնվել է Դիոնիսոսի որդի Մարոնիի կողմից։ Պլինիոս Ավագը հայտնում է, որ բնակավայրը պատկերացրածից ավելի հին է։ Մարոնիայի վայրում գտնվել է հին աֆրիկյան բնակավայր, որը կոչվում էր Օրտագուր (Ortagures):
Մ.թ.ա. մոտ 200 թվականին քաղաքն երկարատև պաշարումից հետո Մակեդոնիայի Երկրորդ ճակատամարտի ժամանակ գրոհով վերցվել է Ֆիլիպ V Մակեդոնացու կողմից, որն իր զայրույթը թափել է Մարոնիայի անհնազանդ ժողովրդի վրա՝ ոչնչացնելով չափահաս բնակչության մեծ մասը։
Հռոմեական Հանրապետությունը արդյունքում հաղթելով դաժան և ուխտադրուժ Ֆիլիպ թագավորին, Մարոնիային շնորհել է ազատ քաղաքի կարգավիճակ։
Հին ժամանակներից ի վեր Մարոնիայի բնակիչների հիմնական զբաղմունքը գինեգործությունն էր։ Հռոմեական տիրապետության ժամանակաշրջանում Մարոնիայի գինիները հայտնի էին ամբողջ կայսրությունում։ Ըստ որոշ տարեգիրների, դրանք օժտված էին յուրահատուկ համով և քաղցր բույրով։ Մետաղադրամները, որոնք հայտնաբերվել են հին բնակավայրի տարածքում հնագիտական պեղումների ժամանակ, հաստատում են պատմաբանների հաղորդագրությունները՝ մետաղադրամների վրա պատկերված են խաղողի ողկույզներ և, ըստ երևույթին, Դիոնիսոսը, որին պաշտում էին Մարոնիայի բնակիչները։


== Հնագիտական պեղումներ Մարոնիայի տարածքում ==
50 տարիների ընթացքում ժամանակակից Մարոնիայի տարածքում անցկացվում են մասշտաբային հնագիտական պեղումներ, որոնք լույս են սփռում ոչ միայն բնակավայրի պատմության, այլ նաև ամբողջ տարածաշրջանի պատմության վրա։ Ավելի ուշ, հնագիտական պեղումները հանգեցրեցին մի ամբողջ հնագիտական արգելոցի ստեղծմանը, որտեղ հայտնաբերվել են հնադարյան բնակավայրի պատերը, անտիկ թատրոն, Դիոնիսոսի պաշտամունքի սրբատեղի, խճանկարի բեկորներ, ինչպես նաև հռոմեական կայսր Հադրիանոսի ժամանակաշրջանի հաղթակամար և բյուզանդական տաճարների մնացորդներ։


== Ծանոթագրություններ ==
Քրումենաբ

Քրումենաբ (գերմ.՝ Krummennaab), կոմունա Գերմանիայի Բավարիա երկրամասում։
Մտնում է Տիրշենրոյտ շրջանի կազմի մեջ։ Բնակչությունը կազմում է 1544 մարդ (ըստ 2010 թվականի դեկտեմբերի 31-ի)։ Տարածքը կազմում է 17,72 կմ2։ Պաշտոնական կոդ՝ 09 3 77 132։
Կոմունան կազմված է 17 գյուղական շրջաններից։


== Ծանոթագրություններ ==


== Արտաքին հղումներ ==
Պաշտոնական կայք
Օլիզարկա

Օլիզարկա (ուկրաիներեն՝ Олізарка), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։
2001 թվականի տվյալներով Օլիզարկա գյուղում բնակվում էր 177 մարդ։ Բնակավայրը զբաղեցնում է 0,767 կմ² տարածք։ Բնակչության խտությունը կազմում էր 230,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերնարտ դը Վենտադորն

Բերնարտ դը Վենտադորն- (հին օքսիտաներեն՝ Bernart de Ventadorn, նաև՝ de Ventador, del Ventadorn, de Ventedorn, ոչ ուշ քան 1150, Մուտյե Վանտադուր - մոտ 1190-ականներ, Սըենտ Տրի), 12-րդ դարի տրուբադուրական պոեզիայի ամենանշանավոր դեմքը։
Բերնարտ դը Վենտադորնը ապրել է ասպետական լիրիկայի ծաղկման շրջանում։ Ստեղծագործությունների մեջ համատեղել է կուրտուազական սիրո բարդ ուսմունքը և անկեղծ զգացմունքն ու ներշնչանքը։ Սիրահարվելով իր սենյորի տիկնոջը՝ Բերնարտը նվիրել է նրան մի շարք սիրերգեր։ Տրիբադուրի պաշտամունքի առարկան է եղել նաև Անգլիայի թագուհի Էլեոնոր Աքվիտանցին, որի արքունիքում նա որոշ ժամանակ ծառայել է։ Բերնարտ դը Վենտադորնի գրական ժառանգությունից պահպանվել են չորս տասնյակից ավելի կանցոններ, որոնք միջնադարյան քնարական պոեզիայի լավագույն նմուշներից են։

Օ~ Սեր, կրկին պաղատանքով
Քեզ է դիմում սիրող հոգիս.
Անգամ չնչին մի բերկրանքով
Դու կամոքես ցավը վերքիս։
Միթե այսպես միանգամից
Իմ ուզածը մերժում ես ինձ։
Օ~ Սեր, դաժան ես դու որքան.
Ինձ ի վերուստ վիճակված է
Քո տառապանքը անսահման.
Եվ չեմ կարող, ավա~ղ, երբեք
Արժանանալ երջանկության։
(Թարգ. Հենրիկ Բախչինյան)


== Ծանոթագրություններ ==


== Տես նաև՝ ==
Տրուբադուր
Օլիմպիք Էյրլայնս

Օլիմպիք Էյրլայնս (հուն․՝ Ολυμπιακές Αερογραμμές), Հունաստանի նախկին ամենախոշոր և միջազգային ավիաընկերությունը, 2009 թվականին դադարեցրել է իր մասնավոր գործունեությունը և հետագա վերակազմավորման արդյունքում վերածվել է Օլիմպիք Էյր(Olympic Air) ընկերության։ Մինչև 2003 թվականը ավիաընկերությունը կրում էր Օլիմպիք Էյրվեյս (Olympic Airways) անվանումը։ Հիմնական օդանավակայան էր համարվում աթենքյան միջազգային «Էլեֆտերիոս Վենիզելոս» օդանավակայանը:
2007 թվականին ավիաընկերության անձնակազմը կազմում էր 8500 մարդ. Գլխամասը գտնվում էր Աթենքում։


== Պատմություն ==
Օլիմպիք էյրվեյս հունական ազգային ավիաընկերությունը հիմնադրվել է 1957 թվականի ապրիլի 6-ին միլիարդատեր Արիստոտել Օնասիսի մասնակցությամբ։ 2003 թվականին ավիաընկերւթյունը  վերակազմավորվել է և ստացել է նոր անուն՝ Օլիմպիք Էյրլայնս։ Չնայած ուղևորափոխադրումների թվին (մինչև 5 977 104 ուղևոր 2007 թվականին), ընկերությունը կրել է ֆինանսական դժվարություններ և 2009 թվականի մարտի 6-ին կառավարությունը որոշում ընդունեց ընկերության սեփականաշնորհման մասին։
2009 թվականի սեպտեմբերի 29-ին Օլիմպիք էյրլայնսը դադարեցրեց թռիչքները, իսկ արդեն հոկտեմբերի 1-ին նոր Օլիմպիք Էյր ավիաընկերությունը,  ժառանգելով  լոգոն, կարողությունը և նախկին ընկերության երթուղային ցանցի նշանակալի մասը, իրականացրեց առաջին թռիչքը Աթենք-Սալոնիկի ուղղությամբ։ Ստեղծվեց  Մակեդոնական ավիաուղիներ (Macedonian Airlines) դուստր ավիաընկերությունը, որը պետք է տեղակայվեր Մակեդոնիայի Սալոնիկի քաղաքի օդանավակայանում։


== Երթուղային ցանց ==
Գլխավոր և առանցքային օդանավակայանները եղել են Աթենքի Էլեֆտերիոս Վենիզելիոս օդանավակայանը, Նիկոս Կազանդակիս միջազգային օդանավակայանը, Ռոդս քաղաքի Դիագորաս միջազգային օդանավակայանը և Մակեդոնիայի Սալոնիկի քաղաքի միջազգային օդանավակայանը։ 2009 թվականին ավիաընկերությունը ուներ խոշոր կենտրոններ մոտ 60 քաղաքներում։


== Ծանոթագրություն ==
Մատմանց

Մատմանց, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
You Should See Me in a Crown

«You Should See Me in a Crown» (ամբողջությամբ փոքրատառերով, անգլ.-ից՝ «դու պետք է ինձ թագով տեսնեիր»), ամերիկացի երգչուհի և երգահան Բիլլի Այլիշի երգը։ Թողարկվել է 2018 թվականի հուլիսի 18-ին «Darkroom» և «Interscope Records» լեյբլների միջոցով։ Գրել է երգչուհու եղբայր Ֆինիս Օ'Քոնելը, որը նաև երգի պրոդյուսերն է։ Երգը դրական արձագանքներ է ստացել երաժշտական քննադատների կողմից և մի շարք երկրների շքերթներում զբաղեցրել է առաջատար հորիզոնականներ՝ այդ թվում Միացալ Նահանգներում, Ավստրալիայում և Կանադայում։ Կանադայում ստացել է Ոսկե մրցանակ։ Այն Այլիշի դեբյուտային «When We All Fall Asleep, Where Do We Go?» ալբոմի առաջին թողարկված սինգլն է։


== Երգի մասին ==
Երգի վերնագիրը ստեղծվել է «BBC» հեռուստաընկերության Շերլոկ հեռուստասերիալի երկրորդ եթերաշրջանի երրորդ էպիզոդի հիման վրա՝ «The Reichenbach Fall» անվամբ, որտեղ չարագործ Ջիմի Մորիարթին ասում է. «…սիրելիս, դու ինձ պետք է թագով տեսնեիր»։ Բիլին և Ֆինիսը, որոնք հեռուստասերիալի երկրպագուներն են, մտածեցին` խոսքերը խորիմաստ էին, և որոշեցին երգ գրել դրա վերաբերյալ։


== Ստեղծագործություն և բառեր ==
Երգը հիփ հոփ և թրեպ ժանրի է։ «NME» ամսագիրը երգը նկարագրել է որպես «ծնվող փոփ հիմն»։ Բացման երաժշտությունը երգահանների հոր դանակները սրելու ձայնագրությունն է։ Այլիշի երգեցողությունը համեմատվում է քրթմնջոցի և շշուկի հետ։ Երգի բառերը Այլիշի աշխարհին իշխելու ծրագրի մասին է։


== Տեսահոլովակ ==
Երգի ուղղահայաց տեսահոլովակը թողարկվել է 2018 թվականի օգոստոսին, որտեղ Այլիշն ամբողջությամբ պատված սարդերով երգում է երգը։ «Earmilk»-ից Ռեյչլ Հեմերմուլերը գրել է, որ տեսահոլովակում «անվախ էմոցիան համադրվում է շատ համարձակ արտիստի հետ, որը դեռ նոր է սկսել տարածել ձայնը և ոճը երաժշտական աշխարհում»։ Այլիշը նշում է Դիանա անունով մի կնոջ՝ որպես տեսահոլովակի ներշնչանք, և պատմել է «CR Fashion Book»-ին, որ «նա ցույց տվեց` ինչպես է սարդը դնում իր բերանի մեջ, և հետո ես կրկնեցի։ Սարդերը իմ դեմքի վրա էին և մազերիս մեջ։ Ես հավանեցի դա։ Ես երբեք չէի մտածի, որ երբևէ նման բան կանեմ»։


== Հիթ-շքերթներ ==


=== Տարեկան հիթ-շքերթներ ===


== Հավաստագրում ==


== Ծանոթագրություններ ==


== Արտաքին հղումներ ==
You Should See Me in a Crown(անգլ.) Discogs կայքում
Billie Eilish - you should see me in a crown ՅուԹյուբում
Տրուդովոե (գյուղ, Սիմֆերոպոլի շրջան)

Անվան այլ կիրառումների համար տե՛ս՝ ՏրուդովոեՏրուդովոե (ուկրաիներեն՝ Трудове, Ղրիմի թաթարերեն՝ Trudovoye), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։
2001 թվականի տվյալներով Տրուդովոե գյուղում բնակվում էր 2 767 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոլյուխով

Կոլյուխով (ուկրաիներեն՝ Колюхів), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1553 թվականին։
2001 թվականի տվյալներով Կոլյուխով գյուղում բնակվում էր 254 մարդ։ Բնակավայրը զբաղեցնում է 1,21 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայկ Կարապետյան

Հայկ Կարապետյան (հուլիսի 10, 1983(1983-07-10), Լենինական, Հայկական ԽՍՀ), հայ ռեժիսոր։


== Կենսագրություն ==
Հայկ Կարապետյանը ծնվել է 1983 թվականին Գյումրիում։ Մեծացել և կրթություն է ստացել Լատվիայում։ Ավարտելո է Լատվիայի մշակույթի ակադեմիայի ռեժիսուրայի բաժինը՝ ստանալով մագիստոսի աստիճան, 2008 թվականին ավարտել է Փարիզի արվեստի միջազգային ակադեմիայի կինոմատոգրաֆիայի բարձրագույն դպրոց։ Որպես ռեժիսոր և սցենարիստ նկարահանել է մի քանի կարճամետրաժ ֆիլմ և մասնակցել փառատոների։  «Այնտեղի մարդիկ» ֆիլմը Կարապետյանի՝ որպես ռեժիսոր առաջին լիամետրաժ խաղարկային աշխատանքն է, ցուցադրվել է Կարլովի Վարիի միջազգային կինոփառատոնում։ «Նարնջագույն բաճկոնով մարդը» սարսափի ֆիլմը Հայկ Կարապետյանի երկրորդ խաղարկային ֆիլմն է։


== Ֆիլմեր ==
«Գարշանք», 2007
«Այնտեղի մարդիկ», 2012
«Նարնջագույն բաճկոնով մարդը», 2014


== Ծանոթագրություններ ==
Արմեն Դարբինյան (այլ կիրառումներ)

Արմեն Դարբինյան անուն-ազգանունը կարող է վերաբերել հետևյալ անձանց.

Արմեն Վաղինակի Դարբինյան, ՀՀ հատուկ ծառայությունների գործիչ, գեներալ-մայոր
Արմեն Ռազմիկի Դարբինյան, հայ հասարակական-քաղաքական գործիչ, տնտեսագիտության դոկտոր, ՀՀ վարչապետ 1998-1999 թվականներին
Արմեն Դարբինյան, հայ երգիչ։
Մարիետա Ստեփանյանց

Մարիետա Տիգրանի Ստեփանյանց (հոկտեմբերի 16, 1935(1935-10-16), Մոսկվա, ԽՍՀՄ), հայ խորհրդային փիլիսոփա։ Փիլիսոփայական գիտությունների դոկտոր (1974), պրոֆեսոր (1983): ՌԴ գիտության վաստակավոր գործիչ (2002):


== Կենսագրություն ==
Մարիետա Ստեփանյանցը ծնվել է 1935 թվականի հոկտեմբերի 16-ին Մոսկվայում։ Ավարտել է Մոսկվայի միջազգային հարաբերությունների ինստիտուտը (1959)։ 1959 թվականից աշխատում է ԽՍՀՄ ԳԱ Փիլիսոփայության ինստիտուտում, 1980 թվականից եղել է Ասիայի և Աֆրիկայի երկրների արդի փիլիսոփայության հրատապ պրոբլեմների բաժնի վարիչ։ 1982 թվականից եղել է Արևելյան փիլիսոփայության կենտրոնի ղեկավար։ 1970 թվականից միաժամանակ դասախոսում է Մոսկվայի տարբեր բուհերում։ Եղել է դիվանագիտական ծառայության մեջ Հնդկաստանում (1966-1969) և Կանադայում (1974-1980)։
Ուսումնասիրությունները վերաբերում են Արտասահմանյան Արևելքի երկրների միջնադարյան, նոր և նորագույն շրջանի փիլիսոփայության և հասարակական մտքի պրոբլեմներին։
ՌԴ հումանիտար հետազոտությունների ակադեմիայի անդամ։ 1963 թվականից եղել է ԽՄԿԿ անդամ։


== Ծանոթագրություններ ==
Մարի Գել-Ման

Մարի Գել-Ման (անգլ.՝ Murray Gell-Mann [ˈmʌri ˈɡɛl ˈmæn,], սեպտեմբերի 15, 1929(1929-09-15)[…], Ստորին Մանհեթեն, Նյու Յորք շրջան, Նյու Յորք, Նյու Յորք, ԱՄՆ - մայիսի 24, 2019(2019-05-24)[…], Սանտա Ֆե, ԱՄՆ), ամերիկացի ֆիզիկոս-տեսաբան, ԱՄՆ-ի գիտությունների ազգային ակադեմիայի անդամ։ Ավարտել է Յեյլի համալսարանը (1948)։ Կալիֆոռնիայի տեխնոլոգիական ինստիտուտի պրոֆեսոր (1956)։ Դաշտի քվանտային տեսության, տարրական մասնիկների և միջուկային ֆիզիկայի բնագավառում աշխատանքները էական նշանակություն են ունեցել ժամանակակից տեսական ֆիզիկայի զարգացման համար։ Գել-Մանը բացատրել է (ճապոնացի ֆիզիկոս Նիշիջիմայի հետ միաժամանակ) տարօրինակ մասնիկների հատկությունները։ Առաջարկել է տարրական մասնիկների ունիտար սիմետրիան, որը նույն նշանակությունն ունեցավ տարրական մասնիկների ֆիգիկայում, ինչ Մենդելեևի պարբերական օրենքը՝ քիմիայում։ Գել-Մանը առաջիններից մեկն էր, որ արտահայտեց տարրական մասնիկների քվարկային կառուցվածքի գաղափարը։ Արժանացել է ֆիզիկայի նոբելյան մրցանակի (1969)։


== Ծանոթագրություններ ==
Կնուտ Հոքոնսոն

Կնուտ Հոքոնսոն (1208 - 1261, Բերգեն, Նորվեգիա), նորվեգացի յարլ, 1226 - 1227 թվականներին թագավորական գահի հավակնորդ։


== Կենսագրություն ==
Յարլ Հոկոն Խելագարի և շվեդ ազնվականուհի Քրիստինա Նիկոլասդոթերի միակ զավակը։ Հութորմ I Սիգուրդսոն թագավորի ժամանակ նրա հայրը եղել է նորվեգական զորքերի հրամանատար և պետության խնամակալ։ Կնուտ մայրական կողմից Շվեդիայի Էրիկ IX Սուրբ թագավորի ծոռաը։
1214 թվականին հոր՝ Հոկոնի մահվանից հետո, Կնուտի մայրը՝ Քրիստինան, իր մանկահասակ զավակի հետ մեկնում է Շվեդիա (Վեստերգյոտլանդ), որտեղ ամուսնանում է ազնվական Էսկիլ Մագնուսի հետ։
1226 թվականին Սիգրուդ Րիբունգի մահից հետո Կնուտը բագլերների կողմից ներկայացվում է որպես թագավորական գահի հավակնորդ։ Այնուամենայնիվ բագլերները շուտով թագավորական զորքի կողմից պարտություն կրեցին։ 1227 թվականին Կնուտը հրաժարվեց թագավորական գահի նկատմամբ հավակնություններից և կնքեց խաղաղության համաձայնագիր Նորվեգիայի Հակոն IV թագավորի հետ։ Նույն թվականին նա ամուսնացավ յարլ Սքուլե Բորդսոնի երկրորդ դստեր Ինգրիդի հետ։
1239-1240 թվականներին նրա աներոջ՝ Սքուլեի ապստամբության ժամանակ Կնուտը պահպանեց թագավորի նկատմամբ հավատարմությունը, ինչի համար էլ թագավորը նրան շնորհեց յարլի տիտղոս։
Հետագայում էլ Կնուտը պահպանեց յարլի տիտղոսը, որը գործնականում նրան դարձրեց երկրի ամենաազդեցիկ մարդկանցից մեկը թագավորից և նրա որդիներից հետո։
1261 թվականի սեպտեմբերին Կնուտը Մագնուս VI-ի թագադրման ժամանակ անձամբ մատուցեց նորվեգական թագը վերջինիս։ Նույն թվականին մահացավ և հյուղարկավորվեց Բերգենի տաճարում։


== Աղբյուրներ ==
Vigfusson, Gudbrand (editor) Sturlunga Saga /Oxford: Clarendon Press. 1878/ (անգլերեն)
Արևմտյան կոնֆերենցիա (NBA)

Անվան այլ կիրառումների համար տե՛ս՝ Արևմտյան կոնֆերենցիա (այլ կիրառումներ)Արևմտյան կոնֆերենցիա (անգլ.՝ Western Conference), Բասկետբոլի ազգային ասոցիացիայի (NBA) երկու կոնֆերենցիաներից մեկը։ Կոնֆերենցիայում ընդգրկված են 15 ակումբներ, որոնք 5-ական կերպով բաժանված են 3 դիվիզոնների (բաժանմունք) մեջ։


== Կոնֆերենցիայի այժմյան կառուցվածքը ==
Արևմտյան կոնֆերենցիան ունի հետևյալ տեսքը.


== NBA-ի առաջնությունն ամենաշատը նվաճած ակումբները ==
31։Լոս Անջելես Լեյքերս
4։ Սան Անտոնիո Սփըրս
4։ Հյուսթոն Ռոկետս
4։ Ատլանտա / Սեյնթ Լուիս Հոքս
3։ Սան ֆրանցիսկո Ուորիորս
3։ Պորտլենդ Թրեյլբլեյզերս
3։ Սիեթլ Սուպերսոնիքս
2։ Ֆորտ Ուեյն Փիստոնս
2։ Միլոուքի Բաքս
2։ Ֆինիքս Սանս
2։ Յութա Ջազ
2։ Դալաս Մավերիքս
1։ Բալթիմոր Բալեթս
1։ Չիկագո Սթեգս
1։ Սակրամենտո Քինգս / Ռոչեստեր Ռոյալս
Ցակոնի կամարային կամուրջ

Ցակոնի կամարային կամուրջ (հուն․՝ Τοξωτή Γέφυρα Τσακώνας), աշխարհի ամենամեծ բազմաթռիչք կամարային կամուրջներից է, որը գտնվում է Հունաստանում, Մեգալոպոլիս քաղաքի մոտ և հատում է Ցակոնի հովիտը։ Այն գտնվում է վտանգավոր տարածքում, որտեղ վերջին մի քանի տասնամյակների ընթացքում տեղի են ունեցել բազմաթիվ սողանքներ։
Ցակոնի կամրջի երկարությունը 490 մետր է։ Սա Պարադեսիա-Ցակոնա և Տրիպոլիս-Կալամատա տրանսպորտային գծերի շինարարության շղթայում վերջին կառույցն էր։ Շինարարությունն իրականացրել է «Մորեաս» կոնսորցիումը Հունաստանի կառավարության աջակցությամբ։ Նախագծի մշակողը Նիկոդս Դոնասն է եղել, ով այն անվանեց «Քաջություն»։ Կամուրջը համարվում էր ամենադժվար ինժեներական նախագծերից մեկը՝ Խարիլաոս Տրիկուպիս կամրջից հետո։ Շինարարության ընթացքում առաջացած խնդիրների պատճառով ծրագրի արժեքը 94-ից հասել է 131,5 միլիոն եվրոյի։
Կամուրջը հենված է երեք տեղերում՝ կամրջի ծայրերում և կամրջի կենտրոնում՝ սյան վրա, և կենտրոնական սյան հենակետն է, որը ապահովում է կամրջի կայունությունը։ Կամրջի կամարը սկսվում է սյունից և հասնում 30 մետր բարձրության։ Կամրջի կենտրոնից սկսող երկու կամարները պահում են կամրջի մետաղական հատվածը, որի վրա գտնվում է ճանապարհը։ Կամուրջով անցնելը վճարովի է։ Կամրջի շինարարությունն իրականացվել է 2008 թվականից մինչև 2016 թվականը. Փաստացի բացումը տեղի է ունեցել 2016 թվականի հունվարին, պաշտոնականը՝ փետրվարի 28-ին։


== Ծանոթագրություններ ==
Պարիժ (գյուղ, Նագայբակսկի շրջան)

Անվան այլ կիրառումների համար տե՛ս՝ ՊարիժՊարիժ (ռուս.՝ Париж), գյուղ Ռուսաստանի Չելյաբինսկի մարզի Նագայբակսկի շրջանի կազմում։
Բնակչությունը վերջին գրանցված տվյալներով կազմում էր 2000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Georgian Airways

Georgian Airways (վրաց.՝ ჯორჯიან ეარვეის), ավիաընկերություն Վրաստանում, ընկերության գրասենյակը գտնվում է Թբիլիսիում։ Մասնավոր ավիաընկերություն, հիմնականում թռչում է Վրաստանից Եվրոպա և Միջին Արևելք։


== Պատմություն ==


=== Georgian Airways (1993—1999) ===
Georgian Airways ավիաընկերությունը հիմնվել է 1993 թվականի սեպտեմբերին։ Շահագործումը սկսել է 1994 թվականին, իրականացրել է չարտերային չվերթներ դեպի Չինաստան, Եգիպտոս և մի շարք այլ երկրներում։ Հիմնված է Թբիլիսիում։ Շահագործված ինքնաթիռը՝ Իլ-62Մ։
1997 թվականից ավիաընկերությունը սկսել է իրականացնել չարտերային թռիչքներ։


== Երթուղային ցանց ==
2013 թվականի մայիսից Georgian Airways-ը թռչում է հետևյալ ուղղություններով՝


=== Ասիա ===
 Երևան
 Թել Ավիվ
 Բաթում, Թբիլիսի


=== Եվրոպա ===
 Վիեննա
 Մինսկ
 Փարիզ
 Ամստերդամ
 Ֆրանկֆուրտ
 Աթենք
 Օդեսսա
 Մոսկվա


== Չվերթ ==
2014 թվականին, ավիաընկերության չվերթը բաղկացած է հետևյալ օդանավերից։

2014 թվականի ապրիլին, չվերթի միջին տարիքը կազմել է 14,2 տարի։


== Պատկերասրահ ==

		
		
		
		
		
		


== Պատահարներ և աղետներ ==
2011 թվականի ապրիլի 4-ին Bombardier CRJ100 ինքնաթիռը, իրականցրեց չվերթ Կոնգոյից, և ընկավ գետնին, 29 ուղևորները և 4 անձնակազմի անդամները զոհվեցին։


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Մանրամասն տեղեկություններ չվերթի մասին Archived 2012-02-06 at the Wayback Machine.
Կարմրաշենի սարավանդ

Անվան այլ կիրառումների համար տե՛ս՝ Կարմրաշեն (այլ կիրառումներ)Կարմրաշենի սարավանդ, Կարմրաշենի սարահարթ,  Հայաստանի Արագածոտնի մարզի հարավ-արևմտյան և Արմավիրի մարզի արևմտյան մասերում, Արագած լեռնազանգվածի հարավարևմտյան ստորոտին՝ Թալինի սարավանդի և Ախուրյան ու Արաքս գետերի միջև։ Աստիճանաբար ցածրանալով հարավարևելյան ուղղությամբ՝ ձուլվում է Արարատյան դաշտին։ Կազմված է նեոգենի և պլեյստոցենի հրաբխային ապարներից։ Ունի բլրա-ալիքավոր, թույլ մասնատված մակերևույթ։ Կան լավային հոսքեր, մինչև 100 մետր հարաբերական բարձրությամբ խարամային կոներ։ Մակերևույթի կարևոր ձևաբանական տարրերը Մաստարայի սելավաբեր համակարգի հեղեղատներն են։ Կլիման չոր ցամաքային է՝ չափավոր ցուրտ ձմեռներով և տաք ամառներով, տարեկան տեղումները 300—350 մմ են։ Հողերը կարբոնատային են, ցածրադիր վայրերում՝ լեռնային գորշ, բարձրադիր մասերում՝ լեռնա-շագանակագույն։ Տիրապետում են տափաստանը և օշինդրային կիսաանապատը։ Արհեստական ոռոգման պայմաններում զբաղվում են այգեգործությամբ ու պտղաբուծությամբ։


== Ծանոթագրություններ ==
Ստավկովսկի գյուղական խորհուրդ (Զենկովսկի շրջան)

Ստավկովսկի գյուղական խորհուրդ  (ուկրաիներեն՝ Ставківська сільська рада), Ուկրաինայի Պոլտավայի մարզի Զենկովսկի շրջանում։
2001 թվականի տվյալներով Ստավկովսկի գյուղական խորհրդում բնակվում էր 996 մարդ։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բռնվիր ամպերից

«Բռնվիր ամպերից» (հունգ.՝ Kapaszkodj a fellegekbe!), երկու մասից բաղկացած խորհրդային-հունգարական գեղարվեստական ​​ֆիլմ, որը նկարահանվել է 1971 թվականին։


== Սյուժե ==
Գործողությունները տեղի է ունենում 1919 թվականին։ Ռուսական կայսր Նիկոլայի նախկին անձնական օդաչու, կապիտան Վլադիմիր Սևաստյանովին (Գունար Ցիլինսկի) հրահանգվել է ոմն պրոֆեսոր Պերցելի (Իվան Դարվաշ) ինքնաթիռով հասցնել Բուդապեշտ, որտեղ տեղի է ունեցել հեղափոխությունը և ստեղծվել է Խորհրդային Հանրապետությունը։ Պերտցելը պետք է սկսի անգրագիտության վերացումը։ Ճանապարհին ինքնաթիռը մի քանի անգամ վթարի է ենթարկվում, իջնում, իսկ հերոսներն ընկնում են կարմիրների, ապա սպիտակների մոտի, որոնք ցանկանում են գնդակահարել նրանց կամ կախել։ Ամեն անգամ հրաշքով փախչելով՝ հերոսները հասնում են Բուդապեշտ, որտեղ նրանք իմանում են, որ Խորհրդային հանրապետությունն ընկել է, և երկիրը գրավված է Անտանտի զորքերի կողմից։ Հետո ֆիլմի հերոսները որոշում են գոնե իրենց զինակիցներին դուրս հանել երկրից։ Փախչելով հետապնդողներից՝ նրանք պայթեցնում են կամուրջը, այնուամենայնիվ, պայթյունի փոխարեն ստացվում է ճոխ հրավառություն, որով ավարտվում է ֆիլմը։


== Դերերում ==


== Նկարահանող խումբ ==
Ռեժիսորներ՝ Պետեր Սաս, Բորիս Գրիգորև
Սցենարիստ՝ Պետեր Սաս, Միխայիլ Ավերին
Օպերատորներ՝ Ֆերենց Սեչենի, Վալերի Գինզբուրգ
Նկարիչներ՝ Իգոր Բախմետև, Պյոտր Պաշկևիչ, Տիվադար Բերտալան
Կոմպոզիտոր՝ Սաբոլչ Ֆենյեշ


== Ծանոթագրություններ ==


== Արտաքին հղումներ ==
«Բռնվիր ամպերից» ֆիլմը «Энциклопедия отечественного кино» կայքում
Մասլովկա (գյուղ, Պերվոմայսկի շրջան)

Մասլովկա (ուկրաիներեն՝ Маслівка), գյուղ Ուկրաինայի Խարկովի մարզի Պերվոմայսկի շրջանում։ Հիմնադրվել է 1928 թվականին։
2001 թվականի տվյալներով Մասլովկա գյուղում բնակվել է 170 մարդ։ Բնակավայրը զբաղեցնում է 0,637 կմ² տարածք։ Բնակչության խտությունը կազմել է 266,88 մարդ/կմ²։


== Աշխարհագրական դիրք ==
Մասլովկա գյուղը գտնվում է Օրելկա գետի ափին, Կալինովկա և Վիսոկոյե գյուղերը՝ հոսանքին հակառակ՝ 2 կմ հեռավորության վրա, իսկ Գրուշինո գյուղը՝ հոսանքին ներքև՝ 1,5 կմ հեռավորության վրա։ 1,5 կմ հեռավորության վրա գտնվում է Պերվոմայսկի քաղաքը։ Մոտակայքում են Տ-2107 մայրուղին և երկաթգիծը, Լիխաչևո կայարանը գտնվում է 3 կմ հեռավորության վրա։


== Պատմություն ==
Մասլովկա գյուղը հիմնադրվել է 1928 թվականին։ 1929 թվականին Մասլովկայում կառուցվել է տարրական դպրոց։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդր Բալակին

Ալեքսանդր Բալակին (ուկրաիներեն՝ Олександр Миколайович Балакін հուլիսի 10, 1950(1950-07-10), Կիև, Ուկրաինական ԽՍՀ, ԽՍՀՄ), ուկրաինացի ֆուտբոլային մրցավար։


== Կենսագրություն ==
1982 թվականին սկսել է ԽՍՀՄ առաջնության խաղերի մրցավարությունը։ 7 մրցաշրջաններում մրցավարի դերում նա անցկացրել է 27 խաղ։ Դաշտ է դուրս եկել ԽՍՀՄ ֆուտբոլի ֆեդերացիայի գավաթի երկու խաղերում։ Երկու դեպքում էլ մրցակիցներից մեկը Կիևի "Դինամոն" էր։ 1986 թվականի խաղարկությունում նրանք զիջեցին Դոնեցկի "Շախտյորին": Իսկ երեք տարի անց՝ Խարկովսկի "Մետալիստին":
Հինգ մրցաշրջաններում սպասարկել է Ուկրաինայի առաջնության հանդիպումները։ 1992 թվականի մարտի 17-ին մրցավարի կարգավիճակում նշել է նորամուտը Ուկրաինայի առաջին լիգայի թիմերի մրցաշարում։ Այդ խաղում Արդանիան նվազագույն հաշվով հաղթել է Շախտյոր-2-ին (Դոնեցկ)։ Առաջին և երկրորդ խմբում անցկացրել է ընդհանուր 34 խաղ։ Որպես կողային մրցավար սպասարկել է բարձրագույն խմբի հանդիպումները։
1995-2002 թվականներին ղեկավարել է Կիևի մրցավարների կոմիտեն։


== Ընտանիք ==
Հայտնի մարզական ընտանիքի ներկայացուցիչ։ Նրա հայրը՝ Նիկոլայը և հորեղբայրը՝ Վլադիմիրը 30-40 թվականներին հանդես են եկել Կիևի Լոկոմոտիվում և Դինամոյում։ Ավագ եղբայրը` Իգորը պաշտպանել է Կիևի Դինամոյի գույնները։ Որդին՝ Նիկոլայը ՖԻՖԱ-ի մրցավար է։


== Ծանոթագրություններ ==
Տկղեմալա (Քարելի շրջան)

Տկղեմալա (վրաց.՝ ტყემალა), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 1160 մետր բարձրության վրա։ Շրջկենտրոն Քարելից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
(753) Թիֆլիս

(753) Թիֆլիս (անգլ.՝ Tiflis), աստերոիդ աստերոիդների հիմնական գոտում։ Հայտնաբերվել է 1913 թվականի ապրիլի 30-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 2,328521 ա. մ., առավելագույնը մոտենում է 1,811 ա. մ. հեռավորության վրա և հեռանում 2,8461 ա. մ.։ Արեգակի շուրջ մեկ ամբողջական պտույտ է կատարում 1297,83 երկրային օրվա ընթացքում, իր ուղեծրով շարժվելով միջինում 0,277386 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,09° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(753) Թիֆլիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(2722) Աբալակին

(2722) Աբալակին (անգլ.՝ Abalakin), աստերոիդ աստերոիդների հիմնական գոտում։ Հայտնաբերվել է 1976 թվականի ապրիլի 1-ին Նիկոլայ Չեռնիխի կողմից Նաուչնիում։ Կոչվել է ռուս աստղագետ Վիկտոր Աբալակինի անունով։
Միջին հեռավորությունը Արեգակից կազմում է 3,19869 ա. մ., առավելագույնը մոտենում է 2,7272 ա. մ. հեռավորության վրա և հեռանում 3,6702 ա. մ., իսկ Երկրի ուղեծրին Աբալակին աստերոիդը նվազագույնը մոտենում է 1,7158 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2089,57 երկրային օրվա ընթացքում, իր ուղեծրով շարժվելով միջինում 0,172284 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2722) Աբալակին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չյորնայա (Մոլոմայի ստորին վտակ)

Անվան այլ կիրառումների համար տե՛ս՝ Չյորնայա (այլ կիրառումներ)Չյորնայա (ռուս.՝ Чёрная), գետ Ռուսաստանում, հոսում է Օռլովսկի շրջան Կիրովի մարզում։ Գետաբերանը տեղակայված է Մոլոմա գետի ձախ ափին՝ 76 կմ հեռավորության վրա։ Գետի երկարությունը 11 կմ է։
Գետի ակունքը գտնվում է հյուսիսում Կանաևշինա գյուղում, Օռլով գյուղից 32 կմ հյուսիս-արևմուտք։ Գետը հոսում է անմարդաբնակ անտառային վայրում, հյուսիս-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100035898
Հիդրոլոգիական ուսումնասիրությունների կոդը - 111103589
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (163301-163400)

Աստերոիդների ցանկ (163201-163300)  • Աստերոիդների ցանկ  • Աստերոիդների ցանկ (163401-163500)
 Աստերոիդների ցանկ (163201-163300)  • Աստերոիդների ցանկ  • Աստերոիդների ցանկ (163401-163500)
(3952) Ռասելմարկ

(3952) Ռասելմարկ (անգլ.՝ Russellmark), աստերոիդ աստերոիդների հիմնական գոտում։ Հայտնաբերվել է 1986 թվականի մարտի 14-ին Բուլղարիայի ազգային աստղադիտարանի կողմից Սմոլյանում։
Միջին հեռավորությունը Արեգակից կազմում է 2,386261 ա. մ., առավելագույնը մոտենում է 2,0192 ա. մ. հեռավորության վրա և հեռանում 2,7534 ա. մ.։ Արեգակի շուրջ մեկ ամբողջական պտույտ է կատարում 1346,4 երկրային օրվա ընթացքում, իր ուղեծրով շարժվելով միջինում 0,267379 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,95° անկյուն։
Ռասելմարկ աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3952) Ռասելմարկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոբեկո սուլ Նավիլիո

Ռոբեկո սուլ Նավիլիո (իտալերեն՝ Robecco sul Naviglio)` կոմունա Իտալիայում, գտնվում է Լոմբարդիա մարզի Միլան գավառում։
Բնակչությունը 6174 մարդ։ Բնակչության խտությունը` 309 մարդ/կմ²։ Զբաղեցնում է 20 կմ² տարածք։ Փոստային ինդեքս՝ 20087։ հեռախոսային կոդ՝ (+39) 02։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Սիրտիմ Յու

Սիրտիմ Յու (ռուս.՝ Сыртым-Ю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լոկչիմ գետի աջ ափին՝ 188 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000017726
Կոդը ըստ հիդրոլոգիական հետազոտության (ՌԴ) — 103001772
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Gorgeous

«Gorgeous», ամերիկացի երգչուհի Թեյլոր Սվիֆթի երգը նրա Reputation վեցերորդ ստուդիական ալբոմից։ Թողարկվել է 2017 թվականի հոկտեմբերի 20-ին Big Machine Records լեյբլում։


== Պատմություն ==
Երգը թողարկվել է որպես Սվիֆթի Reputation վեցերորդ ստուդիական ալբոմի պրոմոսինգլ 2017 թվականի հոկտեմբերի 20-ին Big Machine Records լեյբլում։ Հոկտեմբերի 13-ին իր հարյուր երկրպագուների համար կազմակերպված հատուկ երեկույթի ժամանակ նոր ալբոմը ներակայացնելուց հետո Թեյլոր Սվիֆթը «Gorgeous» երգի թողարկման մասին հայտարարել է Ինստագրամի իր էջում հոկտեմբերի 19-ին։ Հաջորդ օրը այն թողարկվել է որպես պրոմոսինգլ։ Նույն օրը տեղի է ունեցել լիրիկական տեսահոլովակի պրեմիերան։


== Կոմպոզիցիա ==
Թեյլոր Սվիֆթը «Gorgeous» երգը գրել է իր պրոդյուսերներ Կարլ «Մաքս Մարտին» Սանդբերգի, Յուհան «Շելբաք» Շուստերի հետ համահեղինակությամբ. Песню описывают как «радио-поп»։ Երգի տեսքտը պատմում է «ձգտում դեպի սիրային հետաքրքրությունը, որին  Սվիֆթը նկարագրում է որպես «Gorgeous»։ Forbes ամսագրից Հյու Մաքինթայրը երգի մասին ասել է, թե այն ավելին է, քան էլեկտրոփոփը, և անցում է կատարվել ավելի հետաքրքիր տարածք, քան սովորաբար օգտագործվում է ռադիոեթերային Թոփ-40 երգերում։ USA Today թերթից Մև Մաքդերմոտը երգի կրկներգը համեմատել է Քեթի Փերիի ստեղծագործությունների հետ։ Ըստ Elle ամսագրի՝ երգում հիշատակված մարդը բրիտանացի դերասան Ջո Ալվինն է՝ Թեյլոր Սվիֆթի սիրելին։ Երգը գրվել է Դո մաժոր տոնայնությամբ րոպեում 92 հարված տեմպով, իսկ Սվիֆթը վոկալի դիապազոնն է՝ G3-ից մինչև C5։


== Արձագանքներ ==
«Gorgeous» երգն արժանացել է դրական արձագանքների երաժշտական քննադատների ու ինտերնետ-հրատարակությունների կողմից, ինչպիսիք են՝ USA Today, Glamour, Variety, Rolling Stone, The A.V. Club, Entertainment Weekly,, Vulture։


== Առևտրային հաջողություն ==
ԱՄՆ-ում երգն առաջին շաբաթում զբաղեցրել է Billboard Hot 100 հիթ-շքերթի 13-րդ  և Streaming Songs հիթ-շքերթի 16-րդ (16,9  մլն U.S. streams) հորիզոնականները։ Այն դարձել է Թեյլոր Սվիֆթի 14-րդ երգը, որ հասել է առաջին հորիզոնականին Digital Songs թվային հիթ-շքերթում՝ կիսելով Ռիհաննայի ռեկորդը։ Այդ երգի շնորհիվ Թեյլոր Սվիֆթի՝ առաջին հորիզոնականում նորամուտների թիվը հասել է տասներեքի։ Billboard Hot 100 հիթ-շքերթում երգը դարձել է 39-րդը, որ հասել է top-20, և Սվիֆթն այդ ցուցանիշով կիսել է 7-րդ տեղը երգիչ Դրեյքի հետ միասին։ Նրանցից առաջ են Էլվիս Փրեսլին (48 հիթ top-20 Hot 100, 1958 թվականի օգոստոսի 4-ից), Lil Wayne (44), Մադոննան (44), The Beatles (44), Ռիհաննան (42) և Էլթոն Ջոնը (40)։


== Հիթ-շքերթներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «Gorgeous» (Lyric Video)
Երգի տեքստը MetroLyrics կայքում